
Datganiad Deallusrwydd Artiffisial DA

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth


Targedau o fy aseiniad blaenorol

	Targed
	Sut yr wyf wedi mynd i'r afael â hyn yn y gwaith hwn

	Parhau i gryfhau eich sgiliau dadansoddi beirniadol drwy ddarllen mwy o erthyglau academaidd a gwaith awduron allweddol yn y maes.
	Y tro yma rwyf wedi ymgysylltu fwy gydag llenyddiaeth gan awduron allweddol yn y maes, fel y welir yn y rhestr gyfeiriadau. Er enghraifft gan defnyddio erthyglau llywodraethol gan Llywodraeth Cymru.

	Adolygu sgiliau cyfeirnodi wrth aralleirio a chynnwys dyfyniadau uniongyrchol - https://www.uwtsd.ac.uk/media/uwtsd-website/content-assets/documents/library-and-learning-resources/Harvard-cym_v.1.3(v2).pdf 
	Y tro yma sicrhaf fy mod yn ofalus wrth gyfeirnodi, gan ystyried aralleirio a dyfyniadau uniongyrchol. Wrth gynnwys dyfyniad uniongyrchol byr, (llai na 30 gair) fe wnes i gynnwys y dyfyniad o fewn corff y testun, fel y gwelir yn gyflwyniad yr aseiniad.

Creu proffil cymunedol ar gyfer eich ysgol PAP1. Gan ddefnyddio llenyddiaeth berthnasol, awgrymwch ffyrdd y gallai'r ysgol ddefnyddio ei lleoliad a'i chymuned i gefnogi dysgu disgyblion.
Cyflwyniad
Pwrpas yr aseiniad yma ydy cyflwyno prosiect cymunedol, wedi’i chynnal gan yr ysgol sy’n cefnogi’r gymuned yn ogystal â dysgu disgyblion. Sy’n fuddiol i deuluoedd, gofalwyr a dysgwyr yr ysgol yn ogystal â’r gymuned ehangach. Hanogir Llywodraeth Cymru i ysgolion gael dealltwriaeth ddwys o’i chymunedau a dangos parch tuag atynt, mewn modd sy’n sicrhau cynhwysiant a’r angen i fynd i’r afael ag anghydraddoldebau (Ll.C, 2020, t.2). Yn ogystal â deall yr heriau cymdeithasol ac economaidd penodol mae’r cymunedau yn dioddef ohono, a’r effaith maent yn cael ar ddysgwyr a’i theuluoedd.  Ystyriwyd cyd-destun cymunedol ysgol leoliad blaenorol, fuodd yng ngorllewin Cymru. Cydymffurfiwyd gyda Chanllawiau BERA (2024, t.22), wrth adnabod hawl yr ysgol fel sefydliad i gyfrinachedd. Gan sicrhau anhysbysrwydd yr ysgol. Wedi’i leoli yn Sir Ceredigion, a chaf ei heffeithio’n fawr gan ddylanwad tlodi. Mae un mewn pump o blant wedi’i heffeithio gan dlodi yng Nghymru, yn Sir Ceredigion mae’r gyfradd yn uwch (Cyngor ar Bopeth Ceredigion, 2023). Gan ddangos cyfradd ail uchaf yng Nghymru. Ffocysau’r prosiect cymunedol ar Faes Dysgu a Phrofiad iechyd a lles. Cyfeiriwyd at ddatganiad o’r hyn sy’n bwysig, sef “Mae datblygu iechyd a lles y corff yn arwain at fuddiannau gydol oes.” (Ll.C, 2022a). Penderfynwyd canolbwyntio ar iechyd a lles y dysgwyr, mewn modd sy’n rhoi cyfle i goginio bwydydd iachus i werthu i’r gymuned am bris sy’n addas i’r unigolyn. Gellir cyfiawnhau hyn, gan ystyried bod hanner y plant sydd yn byw mewn tlodi yng Nghymru yn profi prinder bwyd yn y cartref (Plant yng Nghymru, 2024, t.21).

Adolygiad Llenyddiaeth
Ystyriwyd ysgol gymunedol effeithiol fel un sy’n ymrwymo i roi cydweithrediad gyda theuluoedd a’r gymuned wrth wraidd prosesau cynllunio (Ll.C, 2020, t.2). Gellir cyfiawnhau’r ymgysylltiad yma, gan gydnabod fel un o strategaethau pwysicaf o ran gwella’r ysgol. Ystyrir Llywodraeth Cymru (2020, t.2), yr hyn fel rhan integrol o wella lles a chyflawniad disgyblion. O ganlyniad, dyma Lywodraeth Cymru am i bob ysgol yng Nghymru fod yn Ysgol Fro (Ll.C, 2022b, t.4). Gan sicrhau datblygiad partneriaeth gryf gyda teuluoedd, ymateb i anghenion eu cymuned a chydweithrediad effeithiol gyda gwasanaethau eraill. Cytunodd Jeremy Miles, Gweinidog y Gymraeg ac Addysg yn 2022 (Ll.C, 2022c), gan ddweud bod hyn yn helpu cyflawni ffordd gysylltiedig o ddysgu hefyd sicrhau nad oes rwystrau ariannol neu gymdeithasol yn dylanwadu ar addysg disgyblion. I'r gwrthwyneb, dywed Dyson a Raffo (2007, t.299), petai fod canlyniadau a buddiannau yma’n cael eu profi i fod yn wir, dylai fod ysgolion gymuned yn cyfrannu’r fwyaf wrth ateb problemau afreolus sy’n heffeithio cymunedau dan anfantais a'i hysgolion. Ar wahân, mae ymgysylltiad rhieni’n nodwedd allweddol o ysgolion cymunedol cryf (Estyn, 2020a, t.9). Dywedir Estyn (2020a, t.9), bod ysgolion cymunedol yn darparu ystod o gefnogaeth a chyngor, gan drin pob rhiant ag urddas a pharch, ni waeth pa heriau maent yn eu hwynebu. Pwysleisir Llywodraeth Cymru (2022b, t.4), dylai pob plentyn a pherson ifanc fod yn barod am eu bywyd yn y dyfodol. Gellir cyfiawnhau sut mae Ysgolion Bro yn meithrin y canlynol gan dynnu sylw i Gwricwlwm Cymru. Ystyrir pedwar diben i fod yn ddyhead a nod terfynol ar gyfer y cwricwlwm (Ll.C, 2022d). Gan alluogi dysgwyr i fod yn uchelgeisiol, fentrus, foesegol ac yn iach (Ll.C, 2022b, t.4). Gan sicrhau ymrwymiad cymunedol, gellir golygu defnyddio sgiliau a sefydliadau o fewn y gymuned, er mwyn ymestyn a chyfoethogi cyfleoedd dysgu yn ogystal â dylanwadu newidiadau positif (Ll.C, 2023a). Os yn addas, cynigir defnydd o gyfleusterau’r ysgol ar gyfer gwaith ieuenctid, addysg oedolion, lles, gofal plant a gweithgareddau cymunedol eraill (Ll.C, 2023a). Yn aml, dangosir anfodlonrwydd gan brif athrawon a chyrff llywodraethol am ddarpariad cyfleusterau’r ysgol ar gyfer darparwyr eraill mewn rhai awdurdodau (Sefydliad Polisi Cyhoeddus i Gymru, 2016, t.23). Darparwyr fel ‘Clybiau Plant Cymru’, fe wnaeth arwain at sefydlu mewn man arall gyda chostau ailddodrefnu, chludiant a rhent uwch. Achosir hyn yr ymgais o sefydlu gofal plant cyfleus sy’n fforddiadwy i fod yn heriol (Sefydliad Polisi Cyhoeddus i Gymru, 2016, t.24). Ar y llaw arall, cheir ysgolion sy’n ofalus o lawer wrth gydweithredu gyda’r gymuned wrth ganiatáu rhieni i ddod mewn i’r ysgol (Athey, 2007, t.204).
Canolbwyntiwyd ar iechyd a lles o fewn y prosiect cymunedol yma, gan werthu bwyd sy’n iachus am bris sy’n gyfleus. Oherwydd o ganlyniad i gostau byw, profir nifer frwydr wrth geisio chwilio prydau bwyd sy’n iachus a chytbwys (BBC, 2022). Nid yn unig achosir defnydd o fanciau bwyd i’w chynyddu ond hefyd eu normaleiddio. Gwelwyd galwad am fanciau bwyd yn codi yng Ngheredigion, yn enwedig mewn cymunedau gwledig (Plaid Cymru, 2018). Chynigwyd siop a rhedwyd gan ddisgyblion, sy’n gwerthu bwyd iachus am bris sy’n gyfleus, fel dewis arall heblaw am fanciau bwyd. Sy’n lleihau’r pwys sydd ar fanciau bwyd lleol o fewn y gymuned. Hefyd sicrhau erthygl dau-ddeg-saith sy’n esbonio sut mae’n hawl i blentyn gael bwyd o safon dda (CCUHP, 2011). Gellir cyfiawnhau pwrpas ac effaith y prosiect cymunedol yma ar gymuned ysgol leoliad gan ystyried effaith ceir tlodi ar ddisgyblion a’i dysgu. Dywed Jensen (Dim dyddiad, dyfynnwyd yn Hughes a Vass, 2001, t.31), heblaw bod dysgwyr mewn cyflwr addas i ddysgu, mae’n bryd i stopio popeth a dechrau newid cyflwr y dysgwyr. Pwysleisiwyd pwysigrwydd canolbwyntio ar anghenion sylfaenol dysgwyr cyn mae modd dysgu. Atgyfnerthir hyn gan gyfeirio at Hierarchaeth Maslow, a phwysleisiodd yr angen am foddhad anghenion ar waelod yr hierarchaeth cyn cael mynediad at anghenion uwch fyny a hunan sylweddoli (McLeod, 2025). Gwelir diffyg anghenion ffisiolegol ac anghenion sicrwydd a diogelwch fel rhwystr cymhelliant mewn addysg (McLeod, 2025). Dangosir ystadegau gan Blant yng Nghymru (2024, t.21), dros y tair blynedd diwethaf mae tua saithdeg y cant o blant sydd yn byw mewn tlodi yn poeni os mae digon o arian i aros lle maent yn byw. Effeithir ar synnwyr o sicrwydd a diogelwch plentyn. Gellir cyfiawnhau'r prosiect cymunedol, gan gynnig cymorth tuag at ddiwallu’r anghenion yma. Gan roi llai o bwys ar yr angen i dalu llawer am fwyd, fel bod arian ar gael er mwyn sicrhau sicrwydd a diogelwch o fewn y cartref. Cymhorthwyd gydag erthygl tri-deg-un, sef hawl plant i ymlacio a chwarae, oherwydd ni ddylai plentyn poeni am sefyllfa ariannol deuluol (CCUHP, 2011). Chymhwysir prosiect cymunedol gan Ddeddf Llesiant Cenedlaethau’r Dyfodol (2015), gan sicrhau nodau llesiant; Cymru sy’n iachach, Cymru sy’n fwy Cyfartal a Chymru sydd gyda Chymunedau Cydlynus (Ll.C, 2015, t.7). Gellir cydweithio gyda’r gymuned leol ffurfio partneriaethau wrth gynnig prosiectau cymunedol, gan ddarparu cyfleoedd ar gyfer cyd-destunau perthnasol a chyd-destunau'r byd go iawn ar gyfer dysgu (Partneriaeth, 2022). Gan gynnal y prosiect cymunedol, gellir ymdrin ag achosion fel tlodi a cheisio llethu effeithiau ar ddysgwyr a’r gymuned ehangach. Golygir fel ysgol gweithir yn agos gyda materion cyfiawnder cymdeithasol, i wella darpariaeth addysg academaidd fanwl gywir sy’n paratoi dysgwyr i fod yn unigolion hyderus sy’n cyfrannu’n effeithiol at gymdeithas a byd gwaith (Arshad, 2012, t.2).

Nodau, amcanion ac ystyriaethau ymarferol
Pwrpas yr adran hon o’r prosiect yw amlinellu nodau, canlyniadau a’r effaith y bwriadwyd. Fwriadwyd cynnig prosiect cymunedol ar safle’r ysgol sy’n gwerthu bwydydd iachus a chytbwys, ar gael i’r gymuned am bris maent yn abl i’w thalu. Gan ddefnyddio dull o ‘talu beth allwch chi’. Gellir cyfiawnhau hyn, gan nodi fel ysgol ceisiwyd targedu cefnogaeth bendant ar gyfer dysgwyr dan anfantais, yr hyn sy’n rhwystr gan fod mwyafrif o ysgolion yn aflwyddo i’w wneud hyn (Estyn, 2011, t.1). Nodir bod plant wedi’i heffeithio gan dlodi yn ystod magwraeth oherwydd tueddiad llawer is o gael anghenion hanfodol wedi’i ddiwallu, gall arwain at ganlyniadau difrifol (Jensen, 2009, t.16). Dywed Wrigley (2012, t.55), oherwydd tlodi, mae rhai plant yn dod i’r ysgol heb gael brecwast, lle mae eraill yn goroesi ar ddiet afiach. Gobeithiwyd darwthio’r canlyniadau yma gan wneud anghenion hanfodol fel bwydydd iach a maethol yn fwy cyraeddadwy ar gyfer dysgwyr, teuluoedd a’r gymuned ehangach. Yn ogystal â chyfeirio at fater y perthynas cryf rhwng dysgwyr sydd dan anfantais a thangyflawniad academaidd (Estyn, 2011, t.1). Rhoddwyd cyfle i ddysgwyr dysgu pwysigrwydd arferion a phenderfyniadau iachus. Chynigwyd y prosiect cymunedol yma cyd-destunau dilys ar gyfer dysgu, a anogir yn Egwyddorion Addysgegol Cwricwlwm Cymru (Ll.C, 2023b). Atgyfnerthir Estyn hyn, gan ddweud trwy gynnig cyd-destunau bywyd go iawn maent yn trosglwyddo medrau llythrennedd a rhifedd ar draws feysydd dysgu yn hyderus (2020b). Gwelir hyn, wrth i ddysgwyr geisio rhedeg y siop gan ddefnyddio sgiliau rhifedd er mwyn cyfrifo costau a newid. Hefyd ymarfer sgiliau cymdeithasol, fel siarad ac ymateb i deuluoedd ac aelodau o’r gymuned, gan wneud synnwyr o’r byd o’i chwmpas. Atgyfnerthwyd sgiliau trawsgwricwlaidd rheolaidd, sy’n cyd-fynd gyda’r nawfed Egwyddor Addysgegol (Ll.C, 2023b). Gan ystyried gweithrediad y prosiect cymunedol, cynhaliwyd y siop unwaith y mis. Dywed Estyn (2011, t.1), pan mae ysgolion yn cynllunio dysgu tu allan i oriau’r ysgol i gyd-fynd gydag anghenion dysgwyr ac ategu at gwricwlwm, gwelir dylanwad cadarnhaol mwyaf ar godi cyflawniad dysgwyr. Rhoddwyd digon o amser i staff yr ysgol a dysgwyr paratoi nwyddau i’w werthu. Gan gynnwys ffrwythau a llysiau wedi’i thyfu yn yr ardd, bwydydd a byrbrydau iachus wedi’i pharatoi gan ddysgwyr. Byddai’n cyfle gwych i ddysgwyr petai gallent redeg y siop yn annibynnol, ond rhaid cael oedolyn petai fod yn staff yr ysgol, teulu neu aelod o’r gymuned i’w oruchwylio. Dywed yr NSPCC (2024), dibynnu ar oedran y plant bod angen o leiaf un oedolyn i oruchwylio chwech i wyth o blant. Dibynnu ar natur y gweithgaredd efallai bydd angen mwy. Awgrymwyd cael o leiaf phedwar oedolyn yn goruchwylio’r plant. Bosibilrwydd byddai fod athrawon a staff yr ysgol yn unig sy’n helpu, ond efallai byddai’n cost ychwanegol i’w thalu. Gall gwirfoddoli gan rieni a theuluoedd y dysgwyr sicrhau partneriaeth a chydweithrediad gyda’r gymuned fyddai’n fanteisiol i’r prosiect. Achosir hyn cost ychwanegol am Arolwg DBS, i wirio os mae gan rywun cofnod o euogfarn neu rybudd (Disclosure and Barring Service, dim dyddiad, t.2). Chostir £49.50 yr un (GOV.UK, 2024). Gan fod y gymuned yn cynnwys unigolion a ystyrir yn fregus, efallai byddai angen hyfforddiant dull diogelu gall hefyd fod yn gostus. I oresgyn hyn, gallent ymgeisio am grant fel ‘Pawb a’i Le: grantiau mawr’ wedi’i redeg gan y Gronfa Gymunedol ar gyfer prosiectau cymunedol (Cronfa Gymunedol, dim dyddiad).

Mesur effaith
Fel unrhyw brosiect ni fydd gwastad yn llwyddiannus a gellir arwain at wastraff arian ac amser. Yn amlwg, byddai angen perswadio Pennaeth yr ysgol i gadarnhau gan roi caniatâd. Gellir cyfiawnhau hyn, gan ddeall bod tlodi yn broblem enfawr o fewn y gymuned, a chafwyd eu cynnwys fel rhan o ‘Cynllun Lles Lleol ar gyfer 2023-2028’ Sir Ceredigion. Gweithredwyd prosiect cymunedol yma ar y cyd gyda ‘Partneriaeth Bwyd Ceredigion’, gan helpu i weithredu’r trydydd mater sef sicrhau ‘Bwyd iachus i bawb’ (Bwrdd Gwasanaethau Cyhoeddus Ceredigion, 2024, t.9). Sef taclo tlodi bwyd, iechyd gwael o ganlyniad diet a sicrhau bwyd iachus sy’n fforddiadwy a cyraeddadwy. Ystyriwyd y prosiect cymunedol yma i helpu gwireddu gweledigaeth Cymru o fewn ‘Strategaeth Tlodi Plant Cymru 2024’. Sef “arfer eu hawliau, sicrhau llesiant da a gwireddu eu potensial, ni waeth beth fo’u cefndir na’u hamgylchiadau”, gan gynnwys cefndir ac amgylchiadau economaidd cymdeithasol (Ll.C, 2024, t.6). Nid yn unig yw tlodi’n effeithio plentyn o ran lefelau maeth, hefyd a’r presenoldeb ysgol, profiadau addysgol, gyrfaol a phrofiadau bywyd yn gyffredinol (Golwg 360, 2019). Gyda phresenoldeb disgyblion sydd mewn perygl o ddifreintedd yn peri pryder penodol (Estyn, 2023). Yn bendant, byddai sicrhau mynediad at fwyd iachus a maethlon i ddysgwyr a’i theuluoedd wedi’i heffeithio gan dlodi yn sicrhau cynnydd mewn presenoldeb. Yr hyn a welir fel un o flaenoriaethau Llywodraeth Cymru. Dywedir Estyn (2020c, t.19), mae’n bwysig bod ysgolion yn gwella’r presenoldeb ac yn lleihau nifer y gwaharddiadau ar gyfer disgyblion sydd dan anfantais. Gellir lleihau gwaharddiadau ar gyfer disgyblion sydd dan anfantais trwy ganiatáu am brosiectau cymunedol sy’n canolbwyntio ar anghenion a chyfyngiadau o fewn y gymuned. Gwelir hyn yn ‘Strategaeth Tlodi Plant Cymru 2024’ gan Lywodraeth Cymru (2024, t.8), rhaid parhau i gefnogi ysgolion i ddatblygu’n ysgolion bro, i ymateb i anghenion eu cymuned, meithrin partneriaeth gref â theuluoedd a chydweithio’n effeithiol â gwasanaethau eraill. Gan wneud ysgolion yn rhai bro sy’n ymwybodol o anghenion o fewn eu cymunedau, gellir cyflwyno prosiectau cymunedol strategol fel yr un yma sy’n targedu’r anghydraddoldebau a welwyd er mwyn lleihau effeithiau. Yn amlwg, petai fod y prosiect cymunedol yma’n llwyddiannus wrth ddosbarthu bwydydd iachus am bris fforddiadwy, gwelir newid arwyddocaol cadarnhaol mewn ymddygiad y dysgwyr. Dangosir ymchwil (BBC Bitesized, dim dyddiad), bod diet iachus yn dylanwadu’n gadarnhaol ar hwyliau, cwsg, gallu i ganolbwyntio, pwysau ac iechyd yn gyffredinol. Yn achos Hughes a Vass (2001, t.47), wrth addysgu rhieni a dysgwyr am bwysigrwydd diet iachus gan gynnwys darparu ‘Gwasanaeth Bar Brecwast’, mae ysgolion yn gweithredu i sicrhau cynnydd mewn niferoedd o ddysgwyr sy'n cyrraedd gwersi mewn stad addas i ddysgu. Gobeithiwyd wrth gynnig y prosiect cymunedol yma, sy’n darparu bwydydd iachus am bris fforddiadwy i’r gymuned er mwyn taclo effeithiau niweidiol tlodi ar ddiet, i gael yr un dylanwad ac effaith. Gan wneud anghenion sylfaenol fel diet iachus yn gyraeddadwy ar gyfer teuluoedd a’r gymuned ehangach, ceir effaith ar ddysgwyr gan wella sgiliau canolbwyntio a pharatoi ar gyfer dysgu. Gellir cyfiawnhau mesur effaith, gan ystyried y dysgwyr wrth iddynt ymgysylltu’n fwy mewn gwersi ac addysg.

Gwerthusiad
Gan ystyried cost y prosiect cymunedol yma, rhaid rhoi adnoddau’r prosiect mewn i ystyriaeth. Hynny yw’r defnydd amrywiol o gynhwysion, yn ddelfrydol gobeithiwyd cael cyfle i ddefnyddio cynhwysion o archfarchnadoedd, sydd a’r fu’n mynd heibio’r dyddiad rhaid gwerthu erbyn. Er mwyn cadw costau mewnbwn y prosiect mor isel ag sy’n bosib. Petai fod modd tyfu ffrwythau a llysiau yn yr amser yma i’w werthu, byddai angen cyfrifo cost hadau. Yn ogystal ag oriau gweithio ychwanegol y staff, hefyd costau ychwanegol ar gyfer gwirfoddolwyr gan gynnwys hyfforddiant dull diogelu ac Arolwg DBS. Gellir cyfanswm costau'r prosiect cymunedol yma fod o gwmpas £400. Serch hyn, er mwyn gael syniad da o beth yw cryfderau, gwendidau, cyfleoedd a bygythiadau’r prosiect cymunedol yma cheir Dadansoddiad SWOT. Fel y gwelir yn Atodiad A. Gan ystyried cryfderau a gwendidau o fewn yr ysgol, yn ogystal â chyfleoedd a bygythiadau sydd y tu allan i’r ysgol. Cryfder sydd i’r prosiect cymunedol yma yw ei fod yn gynhwysol. Bod modd i bawb cymryd rhan mewn paratoi nwyddau i’w werthu yn y siop. O ran fy ysgol leoliad, roedd yn ffodus iawn i gael gardd, ardd byddai’i grwpiau magwraeth yn aml yn eu defnyddio yn ystod sesiynau. Golyga hyn, bod modd i bob dysgwr ni waeth pa anghenion dysgu ychwanegol (ADY) sydd ganddyn nhw gymryd rhan. Ar gyfer dysgwyr sydd gydag ADY, trwy arddio mae modd dysgu sgiliau bywyd, gyda ffocws ar iechyd a lles (News From Wales, 2024). Yn gysylltiedig, yn ôl arolwg oedd yn ymwneud a gweithgareddau garddio mewn ysgolion, roedd nifer fawr o ymatebwyr o’r farn bod garddio yn anelu at wella dealltwriaeth dysgwyr o faterion bwyta’n iach a maeth (Arsyllfa Wledig Cymru, 2012, t.3). Er hyn, nid yw pob ysgol mor ffodus i gael gardd ar safle’r ysgol. Gan ystyried gwendid o’r dadansoddiad SWOT, o ganlyniad i baratoadau ar gyfer y prosiect cymunedol yma gellir effeithio’r dysgwyr yn negyddol gan gymryd amser i ffwrdd o ddysgu yn y dosbarth. Gan gynnwys amser ar gyfer coginio a garddio. Awgrymir Arsyllfa Wledig Cymru (2012, t.6), dylai fod gweithgareddau fel garddio yn cael eu hychwanegu fel sgil trawsgwricwlaidd. Dywed mewn erthygl BBC Cymru’n Fyw (2024), dylai Llywodraeth Cymru gwario rhagor ar addysg fwyd ac ymarfer corff yn ysgol, fydd yn y pen draw yn lleihau costau'r gwasanaeth iechyd. Yr hyn sy’n dangos gwerth addysg am fwyd gan goginio yn ogystal â dysgu yn yr awyr agored wrth arddio. I oresgyn y gwendid yma, ystyriwyd cynnal arolwg DBS ar gyfer gwirfoddolwyr, byddai’n fodd gofyn i’r aelodau yma o’r gymuned helpu allan grwpiau o ddysgwyr wrth baratoi, wedyn gellir parhau i ddysgu grwpiau eraill yn y dosbarth. Gan ystyried cyfleoedd y prosiect cymunedol yma, defnyddiwyd dull o ‘talu beth allwch chi’. Chynigwyd cwsmeriaid cyfle i benderfynu ar bris maent yn fodlon ac abl i’w thalu (Mendoza-Abarca a Mellema, 2015). Dywed Kroeger a Weber (2014, dyfynnwyd yn Mendoza-Abarca a Mellema, 2015), achosir ymyraethau cymdeithasol fel prosiectau cymunedol synnwyr o werth cymdeithasol pan maent yn creu newid cadarnhaol i lesiant unigolion sydd dan anfantais. Bygythiad yw ystyriaeth a fydd y prosiect cymunedol yma’n gynaliadwy, lle fydd modd cynnal y prosiect gydag elw. Yn amlwg, gellir aelodau o'r gymuned cymryd mantais o’r prosiect gan barhau i dalu dim o gwbl neu bris sy’n gwbl is wedi’i chymharu â’r hyn sy’n ddisgwyliedig (Kim, Natter a Spann, 2009). Er hyn, rhaid cofio nid pwrpas prosiectau cymunedol yw gwneud elw. Maent er lles y gymuned ac addysg y dysgwyr. Er fyddai rhywfaint o arian yn fanteisiol ar gyfer costau, gobeithiwyd bydd costau mewnbwn y prosiect yn isel fel ni fydd angen llawer o adenillion.

Casgliad
I grynhoi, penderfynwyd canolbwyntio a’r prosiect cymunedol sy’n diwallu anghenion o fewn y gymuned ysgol leoliad. Yn ogystal â gwireddu gweledigaeth Llywodraeth Cymru o ysgolion fro, gan ystyried ffactorau ac anghenion amrywiol sy’n dylanwadu ar amgylchedd dysgu. Gan ystyried effeithiau tlodi ac argyfwng costau byw, ganlynir cwrdd ag anghenion sylfaenol i fod bron yn amhosib. Arweinir hyn at ddiet afiachus, oherwydd cost o fwyta’n iach. Yn ogystal â rhestr ddiddiwedd o effeithiau a chanlyniadau niweidiol ar iechyd, lles a gallu dysgwyr i ddysgu. I oresgyn hyn, cyflwynwyd prosiect cymunedol a’r ffurf siop sy’n gwerthu bwydydd iachus wedi’i choginio a thyfu gan yr ysgol i’w werthu i’r gymuned. Gan ddefnyddio dull o ‘talu beth allwch chi’, golyga hyn fod bwydydd iachus a’r gael i’r gymuned am gost maent yn abl i’w thalu. Deallwyd sut mae meysydd sy’n ymwneud â chyfiawnder cymdeithasol yn dylanwadu ar yr ysgol gyfan. Chefnogwyd egwyddorion cyfiawnder cymdeithasol gan sicrhau bod gan bawb mynediad at anghenion sylfaenol yn ogystal â chwrdd ag hawliau dynol, ni waeth beth fo’u cefndir na’u hamgylchiadau economaidd cymdeithasol. Gan ystyried effaith yr aseiniad yma ar fy arfer proffesiynol, byddaf yn cymryd Safon Broffesiynol SAC ‘Cynnwys partneriaid mewn dysgu’ o ddifrif. Deallwyd pwysigrwydd cadw partneriaethau cryf gyda rhieni, gofalwyr, teuluoedd a’r gymuned ehangach. Wrth gyfeirio at faterion o fewn gymuned yr ysgol, gwiriwyd fod yn cymryd lle arwyddocaol mewn cwricwlwm dysgwyr gan sicrhau ‘Cyd-destunau bywyd go iawn, dilys’ ac ‘Pedwar Diben i ddysgwyr’.

Atodiadau:
Atodiad A: Dadansoddiad SWOT y prosiect gymunedol.
	Cryfderau:
	Gwendidau:

	· Cyfle i ddysgwyr ymarfer/dysgu sgiliau coginio.
· Cyfle i ddysgwyr fod yn gyfrifol am y siop (gyda goruchwyliaeth gan oedolyn).
· Cyfle i ddysgwyr ymarfer defnyddio arian - datblygu sgil trawsgwricwlaidd rhifedd gan gyfrifo newid a chostau.
· Gynhwysol - mae modd i bawb cymryd rhan, e.e.  llysiau a ffrwythau sydd wedi’i thyfu gan ddysgwyr mewn grwpiau magwraeth gallu cael ei gwerthu.
· Codi ymwybyddiaeth dysgwyr am bwysigrwydd bwyta’n iach.
· Cyfle i ddysgu yn yr awyr agored – tyfu ffrwythau a llysiau eu hunain.
· Dysgu mewn modd sy’n annog cyd-destunau dilys ar gyfer dysgwyr. 
· Pedwar Diben i ddysgwyr.
	· Pwy fydd yn coginio gyda’r plant? Dibynnu ar nifer sydd yn y dosbarth efallai ni fydd bosib gwneud fel dosbarth.
· Beth am gostau'r cynhwysion?
· Beth am amser? A fydd amser i goginio/tyfu gyda’r dysgwyr?
· Beth am wastraff?
· Paratoadau yn golygu bod dysgwyr yn cael llai o amser dysgu yn y dosbarth - oherwydd bod hwn yn brosiect sy’n digwydd pob mis, angen sicrhau bod tipyn o fwyd fel bod yn cael effaith.
· Athrawon efallai heb hyfforddiant mewn sgiliau fel garddio neu goginio, yn ogystal â ddim yn teimlo’n hyderus i’w wneud gyda dosbarthiadau niferoedd uwch.

	Cyfleoedd:
	Bygythiadau:

	· Cyfle i aelodau o’r gymuned wedi’i heffeithio gan dlodi cael mynediad at fwydydd sy’n iachus.
· Ffrwythau a llysiau am bris sy’n gyfleus i’r gymuned - helpu teuluoedd sy’n chwilio prynu ffrwythau a llysiau’n ddrud.
· Helpu llethu effeithiau’r argyfwng costau byw.
· Dull o ‘talu beth allwch chi’.
· Cyfle i deuluoedd y dysgwyr/ gymuned gwirfoddoli yn y siop.
· Bosibilrwydd bod teuluoedd/aelodau o’r gymuned (heb ei heffeithio gan dlodi) yn penderfynu talu mwy er mwyn sicrhau cynaliadwyedd y prosiect.
· Gallu cael yr un effaith ag banciau bwyd – does dim angen talu unrhywbeth os nad yw’r cwsmer yn abl. 
· Modd casglu bwydydd sy’n mynd i wastraff mewn siopau gan werthu yn y siop neu gan ddefnyddio er mwyn coginio pryd/ byrbryd.
· Gwireddu gweledigaeth Llywodraeth Cymru am yr hyn sy’n ddisgwyliedig gan Ysgolion Fro.
	· Ydy’r prosiect yma’n gynaliadwy? A fydd modd cynnal y prosiect ar gan ddefnyddio dull ‘talu beth sydd gennych chi’?
· A fydd y gymuned fodlon cefnogi’r siop?
· Petai fod teuluoedd/ gymuned am wirfoddoli bydd angen DBS arnynt (cost ychwanegol). Yn ogystal â chost o ganlyniad i hyfforddiant fel dull diogelu plant.
· A fydd y gymuned eisiau cefnogi’r prosiect pryd mae prosiectau eraill i gael yn y gymuned fel banciau bwyd?
· A fydd unwaith y mis yn ddigon i gael effaith cadarnhaol ar ddysgu dysgwyr a’r gymuned ehangach?

